wickkiey/tamil-wikipedia-chunked huggingface dataset:
# உருபனியல்

## வேற்றுமைகளும் திரிபுகளும்

### வினைத் திரிபு உருபன்கள்

முற்று:  
வினைமுற்று விகுதிகள்:
அன், ஆன், அள், ஆள், அர், ஆர், ப, மார்
அ, ஆ, கு, டு, து, று,  
தெரிநிலை வினைமுற்று விகுதிகள்:
ஆள், ஆன்  
குறிப்பு வினைமுற்று விகுதிகள்:
அன், ஆன்  
ஏவல் வினைமுற்று விகுதிகள்:
உ, இ, அ,  
வியங்கோள் வினமுற்று விகுதிகள் : க. இய, இயர், இ, அ என்பன.  
வினைத்திரிபு உருபன்கள்: ed, ing, s, en, தன்மை{ஏன், ஓம்}, முன்{ஆய், த்ஈர்}, 3{ஆன், ஆள், ஆர்}
# உருபனியல்

## வேற்றுமைகளும் திரிபுகளும்

### வினா உருபன்கள்

வினாப் பொருளைத் தரும் எழுத்துக்கள்.  
வினா எழுத்துக்கள்: எ, யா, ஆ, ஓ, ஏ  
மொழியின் முதலில் வருபவை: எ, யா
எ.கா: எங்கு, யாருக்கு  
இறுதியில் வருபவை: ஆ, ஓ
எ.கா: பேசலாமா, தெரியுமோ  
முதலிலும் இறுதியிலும் வருபவை: ஏ
எ.கா: ஏன், நீதானே
# உருபனியல்

## ஆக்க உருபன்கள்

- ஒரு சொல்லிலிருந்து பிற சொற்களை உருவாக்கும்.
- சொல்லின் இலக்கண வகைப்பாட்டினை மாற்றும்.
- வகை: பெயராக்கம், வினையாக்கம், உரியாக்கம்  
;எடுத்துக்காட்டுகள்: தமிழ்  
| ஆக்கு | ஆக்கு | வினைச்சொல் |  |
| --- | --- | --- | --- |
| ஆக்கம் | ஆக்கு+அம் | வினைச்சொல்→பெயர்ச்சொல் | } |  
;எடுத்துக்காட்டுகள்: ஆங்கிலம்  
| health | health | அடிப் பெயர் |  |
| --- | --- | --- | --- |
| healthy | health+y | பெயர்→ பெயர் உரி |  |
| healthily | healthy+ly | பெயர் உரி→ வினை உரி |  |
| healthiness | health+y+ness | பெயர் உரி→ பெயர் | } |
# உருபனியல்

## ஆக்க உருபன்கள்

### பெயர் ஆக்க உருபன்கள்

- சொற்களை பெயர்ச்சொற்களாக மாற்றும் உருபன்கள்.  
**தமிழில் பெயர் ஆக்க உருபன்கள்**  
**தொழிற்பெயர் விகுதிகள்**  
அல், தல்,
அம்,
ஐ, கை, வை, மை
கு, பு, வு,
தி, சி, வி  
**பண்புப் பெயர் விகுதிகள்**  
மை, ஐ, சி, பு, உ, கு, றி, று, அம், ஆர்  
எ.கா:
நன்மை - மை
தொல்லை - ஐ
மாட்சி - சி
மாண்பு - பு
மழவு - வு
நன்கு - கு
நன்றி - றி
நன்று - று
நலம் - அம்
நன்னர் - அர்  
---  
**ஆங்கிலத்தில் பெயர் ஆக்க உருபன்கள்**  
ஆங்கிலத்தில் பெயராக்கவுருபன்கள் நீண்டு கொண்டே போகிறது.  
| -er / -or | வினை → பெயர் | வினைபுரியும் நபர் | teach → teacher, act → actor |  |
| --- | --- | --- | --- | --- |
| -ist | பெயர்/வினை → பெயர் | ஒரு நம்பிக்கை அல்லது செயலுடன் தொடர்புடைய நபர் | art → artist, Marx → Marxist |  |
| -ian | பெயர் → பெயர் | அதற்கு உரிய, நிபுணர் | history → historian, music → musician |  |
| -ant / -ent | வினை → பெயர் | வினைபுரியும் பொருள் (அ) நபர் | assist → assistant, depend → dependent |  |
| -ee | வினை → பெயர் | வினைப் பெறுநர் | employ → employee, train → trainee |  |
| -ment | வினை → பெயர் | நிகழ்வு (அ) விளைவு | develop → development, judge → judgment |  |
| -tion / -sion | வினை → பெயர் | செயல் அல்லது செயல்முறை | act → action, decide → decision |  |
| -ance / -ence | வினை → பெயர் | நிலை அல்லது தரம் | resist → resistance, differ → difference |  |
| -ity / -ty | பெயர் உரி → பெயர் | நிலை, தரம் அல்லது வரைமுறை | real → reality, safe → safety |  |
| -ness | பெயர்உரி → பெயர் | தரம் (அ) நிலை | kind → kindness, dark → darkness |  |
| -ship | பெயர் → பெயர் | நிலை, தன்மை அல்லது திறமை | friend → friendship, leader → leadership |  |
| -hood | பெயர் → பெயர் | நிலை, தன்மை அல்லது பருவம் | child → childhood, brother → brotherhood |  |
| -dom | பெயர் → பெயர் | நிலை, எல்லை, (அ) வரம்பு | free → freedom, king → kingdom |  |
| -cy / -acy | பெயர் உரி → பெயர் | நிலை (அ) தரம் | private → privacy, accurate → accuracy |  |
| -al | வினை → பெயர் | செயல் (அ) செயல்முறை | arrive → arrival, renew → renewal |  |
| -ure | வினை → பெயர் | செயல் (அ) செயல்முறை | depart → departure, fail → failure |  |
| -ing | வினை → பெயர் | பெயர்த்தொடர் (gerund) | read → reading, swim → swimming |  |
| -age | வினை → பெயர் | வினை விளைவு | break → breakage, post → postage |  |
| -ism | பெயர்/வினை → பெயர் | வழிமுறை, நம்பிக்கை அமைப்பு அல்லது இயக்கம் | Buddha → Buddhism, race → racism |  |
| -ology | பெயர் → பெயர் | பற்றிய கல்வி | bio → biology, psych → psychology | } |
# உருபனியல்

## ஆக்க உருபன்கள்

### வினை ஆக்க உருபன்கள்

வினைச்சொற்களை ஆக்கும் உருபன்கள்  
**ஆங்கிலத்தில்**:  
- முன்னொட்டுக்கள்: re, en
- பின்னொட்டுக்கள்: ize, fy
# உருபனியல்

## ஆக்க உருபன்கள்

### உரி ஆக்க உருபன்கள்

- உரிச்சொற்களை உருவாக்கும் உருபன்கள்  
- ஆக்க வகை: பெயர் உரி, வினை உரி  
**தமிழில் உரி ஆக்க உருபன்கள்**
# உருபனியல்

## ஆக்க உருபன்கள்

### உரி ஆக்க உருபன்கள்

#### பெயர் உரி ஆக்க உருபன்கள்

**ஆன, இய**  
எ.கா:  
முறை+ஆன=முறையான  
முறையான வழி  
நுண்+இய=நுண்ணிய  
நுண்ணிய துளை  
---
# உருபனியல்

## ஆக்க உருபன்கள்

### உரி ஆக்க உருபன்கள்

#### வினை உரி ஆக்க உருபன்கள்

ஆக, ஆய்  
எ.கா:  
---  
**ஆக**  
சொல்+ஆக=சொல்லாக  
*சொல்லாக எழுது*  
---  
**ஆய்**  
*பார்வை ஜன்னலாய் வீசச் சொல்லியா* கேட்டேன்  
*காற்றாய் வந்தாய்*  
*சிட்டாய்ப்பறந்தேன்*  
---  
---  
**ஆங்கிலத்தில் உரி ஆக்க உருபன்கள்**  
- உரி உருபுகள்
- பெயர் உரி உருபுகள்
- முன்:
:ஆங்கிலம்: un-, in-, im-, il-, ir-
- *பின்:*
:ஆங்கிலம்: -al, -ive, -ful, -less, -ous, -ic, -ical, -y, -ish, -en,-able, -ible, -ary,  
- வினை உரி உருபுகள்
- *பின்*
: -ly, -wise, -ward /-wards, -ways, -fold
# உருபனியல்

## பிணை வேர்

{அ, இ, உ, எ, ஒ}+{மெய்}= முளை வேர்(சிலவை தனி வேர்கள்)  
- அக்>அக்அம்>அகம்  
- அழ்>அழகு, அழு, அழி  
- உல்>உலகு
# உருபனியல்

## உருபன் அடையாளம்

<poem>
மற்றும் தொடர்ப்பாடு எவன்கொல் பிறப்பறுக்கல்
உற்றார்க்கு உடம்பும் மிகை.
</poem>  
மற்றும்=மற்று+உம்  
தொடர்ப்பாடு=தொடர்+பாடு  
எவன்கொல்=எவன்+கொல்  
பிறப்பறுக்கல்=பிறப்பு+அறுக்கல்  
பிறப்பு=பிற+உ  
அறுக்கல்=அறு+அல்  
உற்றார்க்கு=உற்று+ஆர்+கு  
உடம்பும்=உடம்பு+உம்  
மிகை=மிகை.  
+(பிற-ப்+இற), (அறு-அற்+உ), (உற்று-உற்+உ), (உடம்பு-உட்+அம்+ப்+உ*)  
''தனி:
மற்று, தொடர், எவன், பிற, அறு, உற்று, உடம்பு, மிகை.''  
''பிணை:
உம், பாடு, கொல், அல், ஆர், கு, உம்.''  
---  
அசஞ்சா
வந்து
நித்திர கெடுக்கும்
சித்தன்ன கோயிலு சித்திரமே  
நெனப்பா
வந்து
சக்கரம் சுத்துற
அத்தரு கொட்டுன ரத்துனமே  
---  
சித்திரம்+ஏ, இரத்தினம்+ஏ  
- ஏ=பெயர் வேற்றுமை, முன்னிலை இடம், உருவகம்  
---  
ஆ-ஆல்/ஆக  
ஆல்: அசஞ்சா,
ஆக: நினைப்பா  
---  
அசை+ஆல்  
- ஆல்= நிபந்தனை வினை வேற்றுமை  
---  
நினை+ஆக  
- ஆக=பெயர் வேற்றுமை  
...
# உருபனியல்

## பெயரியல் உருபன்கள்

- வேதியியல் பெயர் உருபன்கள்
- அறிவியல் பெயர் உருபன்கள்
- இருப்பியல் முறைப் பெயரியல் உருபன்கள்
- அலகுச் சொற்கள்
- எண்ணுருபன்கள்: மைக்ரோ10^-6, நானோ10^-9, மும்மம்×3(Tri)
# உருபனியல்

## வினையியல் உருபன்கள்

- கணித வினைக் குறிகள்
# உருபனியல்

## கணிதவியல் உருபன்கள்

- இயக்கி: {[]}^*/ +- , வினைக்குறிகள்.(வினை)
- இயங்கி: எண்கள், நிலையான மற்றும் மாறுபடும் மதிப்புகள்.(பெயர், உரி)
# உருபனியல்

## பதங்கள்

ஒலியன்- Phoneme
கீற்றம், வரியன்- Grapheme  
சொற் தொகுதி/சொற்களஞ்சியம்-Lexicon  
அகராதிச் சொல்-Lemma
சொல்லன்-Lexeme
அடையாளப் பிரிகை-Token  
உருபன்- Morpheme
வேர்-Root
அடி- Base
தண்டு-Stem  
ஒட்டு-affix
பின்னொட்டு-suffix
முன்னொட்டு-prefix
உள்ளொட்டு-infix  
ஆக்கம்-Derivation
திரிபு/வேற்றுமை-Inflection  
பெயர்* வேற்றுமை - Declension  
வினைத்திரிபு - Conjugation  
---  
தனி உருபன்- Free Morpheme
பிணை/சேர் உருபன்-Bound Morpheme  
தனி வேர்- Free Root  
திணை-Class
பால்-Gender
எண்-Number
இடம்-Place
காலம்-Time/Tense
# உருபனியல்

## உசாத்துணைகள்

-
-
-  
-  
- பிரசாந்த் க. (2025, November 9). Morphology. Archived at Internet Archive. Retrieved from https://archive.org/details/morphology_202511/  
-  
-
-
-
-
-
-
-
-
-
-
-
-
-
-
-
-
-
-
-
-
-
# உருபனியல்

## மேலதிக வாசிப்பு

- Text Processing, Tokenization & Characteristics, IST 441 Information Retrieval and Search, The Pennsylvania State University – PPTX  
- இராசேந்திரன் சங்கர வேலாயுதன் – Archive.org
- வகை: தமிழ் உருபன்கள் - விக்சனரி– Tamil Morphemes  
- 7.5. ஓரெழுத்தொரு மொழி, பகுபதம், பகாபதம்-7ஆம் வகுப்பு
- இடைச்சொல், உரிச்சொல் - 9ஆம் வகுப்பு தமிழ்ப் புத்தகம்- பக்கம்:139
- பகுபத உறுப்புகள் - 11ஆம் வகுப்பு பொதுத்தமிழ் - பக்கம்: 72-
- சங்க இலக்கியம் - ச. அகத்தியலிங்கம்
- இலக்கண வரலாறு - இரா. இளங்குமரன்
- அம் விகுதி பெற்ற சொற்கள் - தமிழ் விக்சனரி அம் விகுதி பெற்ற சொற்கள்  
- உயிரெழுத்து உருபன்கள்  
- பிரசாந்த் க. (2025, November 9). Morphology. Archived at Internet Archive. Morphology  
- குறிப்புகள்: மொழி—மொழி
# மைக்ரோசாப்ட் விண்டோசு

**விண்டோசு (Windows)** அல்லது **விண்டோஸ்** என்பது **மைக்ரோசாஃப்ட் (Microsoft)** எனும் தனியார் மென்பொருள் உற்பத்தி நிறுவனம் தயாரித்து வெளியிட்ட கணினி வரைகலைச் சூழல் இயங்குதளமாகும். மைக்ரோசாப்ட் முதன் முதலில் 1985 நவம்பரில் மைக்ரோசாப்ட் டாஸ் இயங்குதளத்தின் பொருத்தாக வரைக்கலைப் சூழலின் ஆர்வம் காரணமாக வெளிவிடப்பட்டது. மைக்ரோசாப்ட் விண்டோஸ் பிரத்தியேகக் கணினிகளில் தொண்ணுறு சதவீதத்திற்கும் (90-%) மேலாக சந்தையைக் கைப்பற்றியது. இதன் மிகவும் அண்மைய வாங்கி (கிளையண்ட்) பதிப்பானது விண்டோஸ் 8 ஆகும். விண்டோஸ் 8 இன் மேம்படுத்தப்பட்ட பதிப்பான விண்டோஸ் 8.1 தற்போது வெளியாகி உள்ளது.  
விண்டோசின் அண்மைய பதிப்பு விண்டோசு 11 ஆகும். விண்டோசு 10 பயன்படுத்துபவர்களுக்கு இலவசமாக கிடைக்கும். இதனது மிகவும் அண்மைய வழங்கி (செர்வர்) பதிப்பானது விண்டோசு செர்வர் 2025 ஆகும்.
# மைக்ரோசாப்ட் விண்டோசு

### மைக்ரோசாஃப்ட் விண்டோஸ் பதிப்புக்கள்

#### 64 இரும (பிட்) இயங்குதளம்

- விண்டோசு 11
- விண்டோசு 10
- விண்டோசு 8
- விண்டோசு 7
- விண்டோசு செர்வர் 2025, 2022, 2019, 2016, 2012
- விண்டோசு செர்வர் 2008
- விண்டோசு செர்வர் 2003
- விண்டோசு விஸ்டா
- விண்டோசு எக்சு. பி.
# மைக்ரோசாப்ட் விண்டோசு

### மைக்ரோசாஃப்ட் விண்டோஸ் பதிப்புக்கள்

#### 32 இரும (பிட்) இயங்குதளம்

- விண்டோசு 10
- விண்டோசு 8
- விண்டோசு செர்வர் 2008 – 32 பிட் தளங்களுக்கான கடைசி விண்டோஸ் சேவர் மென்பொருள்.
- விண்டோஸ் ஹோம் சேவர்
- விண்டோசு 7
- விண்டோசு விஸ்டா
- விண்டோசு செர்வர் 2003
- விண்டோசு மில்லேனியம்
- விண்டோசு 2000
- விண்டோசு 98
- விண்டோசு 95
- விண்டோசு NT Workstation 3.5
# மைக்ரோசாப்ட் விண்டோசு

### மைக்ரோசாஃப்ட் விண்டோஸ் பதிப்புக்கள்

#### ARM இயங்குதளம்

- விண்டோசு 10
- விண்டோசு 8
- விண்டோஸ் போன்
# மைக்ரோசாப்ட் விண்டோசு

### மைக்ரோசாஃப்ட் விண்டோஸ் பதிப்புக்கள்

#### 16 இரும இயங்குதளம்

- விண்டோசு Workgroups 3.11
- விண்டோசு NT 3.1
- விண்டோசு 3.0
- விண்டோசு 2.0
- விண்டோசு 1.0
# மைக்ரோசாப்ட் விண்டோசு

## பயன்பாட்டு விகிதங்கள்

| July 2013 |
| --- |
# மைக்ரோசாப்ட் விண்டோசு

## பாதுகாப்பு

விண்டோஸின் நுகர்வோர் பதிப்புகள் முதலில் ஒரு பயனர் கணினியை எளிதாக இணைய வசதி இல்லாமல் பயன்பாடுமாறு வடிவமைக்கப்பட்டதாகும், மற்றும் ஆரம்பத்தில் போதுமான பாதுகாப்பு அம்சங்கள் இல்லை.அது முதலில் 1990 களின் தொடக்கத்தில் உருவாக்கப்பட்டது போது இணைய பயன்பாடு குறைவாகவே இருந்தது எனவே இணைய பாதுகாப்புடனும் வடிவமைக்கப்பட்டவில்லை இருப்பினும் விண்டோஸ் அதனை தொடர்ந்து பாதுகாப்பு அம்சங்களை வடிவமைத்தது.இன்றும் தொடர்ச்சியன பாதுக்கப்பு அம்சங்களை வெளியிடுகிறது.தற்போது 128 பிட் மறையாக்கம் மூலம் பாதுகாக்கப்படுகிறது.
# மைக்ரோசாப்ட் விண்டோசு

## விண்டோஸ் பாதுகாப்பான் (Windows Defender)

ஜனவரி 6, 2005 அன்று,அதற்கு மைக்ரோசாப்ட் முன்பு வெளியிட்ட இராட்சத எதிர்-ஸ்பைவேரின் மேம்பட்ட மைக்ரோசாப்ட் எதிர்-ஸ்பைவேரின் பீட்டா பதிப்பை வெளியிட்டது. பிப்ரவரி 14, 2006 அன்று, மைக்ரோசாப்ட் எதிர்-ஸ்பைவேரின் பீட்டா2 வெளியீட்டின் பின் விண்டோஸ் பாதுகாப்பானாக பெயர் மாற்றப்பட்டது.வின்டோஸ் டிஃபென்டர் ஸ்பைவேர் மற்றும் பிற தேவையற்ற மென்பொருட்களுக்கு எதிராக பாதுகாப்பதற்காக வடிவமைக்கப்பட்ட ஒரு இலவச மென்பொருள். மைக்ரோசாப்ட் விண்டோஸின் உண்மையான பிரதிகள் கொண்ட விண்டோஸ் XP மற்றும் விண்டோஸ் சர்வர் 2003-ன் பயனர் சுதந்திரமாக மைக்ரோசாப்ட் வலை தளத்தில் இருந்து அதன் நிரல் பதிவிறக்கலாம், மற்றும் Windows Vista மற்றும் 7 விண்டோஸ் 8, உடன் ஒரு பகுதியாக இணைக்கப்பட்டன மற்றும் மைக்ரோசாப்ட் அடிப்படை பாதுகாப்பு மற்றும் விண்டோஸ் பாதுகாப்பான், விண்டோஸ் பாதுகாப்பு என்ற பெயரில் ஒரே பகுதிகளாக இணைக்கப்பட்டன. அதன் அம்சங்கள் மற்றும் பயனர் இடைமுகம் மைக்ரோசாப்ட் பாதுகாப்பு அடிப்படை தேவைகளை(Microsoft Security Essentials) அடிப்படையாகக் கொண்டது. இது இயல்பாகவே செயல்படுத்தப்பட்டுள்ளன.மைக்ரோசாப்ட் பாதுகாப்பால் வழங்கப்படும் மற்ற இரண்டு இலவச பாதுகாப்பு பொருட்கள் உள்ளன ஒன்று விண்டோஸ் தீங்கிழைக்கும் மென்பொருள் நீக்கம் கருவி மற்றொரு வைரஸ் தீர்வு கருவி.
# மைக்ரோசாப்ட் விண்டோசு

## சேவைப்பொதிகள் (Service Packs)

விண்டோஸ் எண்டி, விண்டோஸ் 2000, விண்டோஸ் எக்ஸ்பி போன்ற இயங்குதளங்களில் இருக்கின்ற கண்டறியப்பட்ட பிழைகள் மற்றும் பாதுகாப்புப் பிரச்சினைகளைத் தீர்த்துவைப்பதற்காக மைக்ரோசாப்ட் காலத்திற்குக்காலம் நன்குசோதிக்கப்பட்ட பின்னர் சேவைப்பொதிகளை வெளிவிடும். விண்டோஸ் எண்டியில் சேவைப்பொதியினை இயங்குதளத்துடன் ஒருங்கிணைக்கும் வசதிகிடையாது இவ்வசதி விண்டோஸ் 2000 உம் அதற்கு மேற்பட்ட விண்டோஸ் எக்ஸிபி இயங்குதளத்தில் அதற்கு மேம்பட்ட விண்டோஸ் எண்டி சார் இயங்குதளத்திலேயே உள்ளது.
# மைக்ரோசாப்ட் விண்டோசு

## டிவைஸ் டிரைவர்

டிவைஸ் டிரைவர்ஸ் என்கின்ற வன்பொருளை (ஹாட்வெயார்) ஐ இயங்கவைக்கும் மென்பொருளானது ஆரம்பத்தில் விண்டோஸ் இயங்குதளத்துடன் வந்தது. அவ்வாறில்லாதவற்றை ஏனையவை அவற்றிற்கான இறுவட்டுடன் வரும் மென்பொருளைப் பாவித்தே இயக்கவைக்கமுடியும். இவை 32 பிட் இயங்குதளங்களிற்குத் தனியாகவும் 64 பிட் இயங்குதளங்களிற்குத் தனியாகவும் வருகின்றன. ஓர் வலையமைப்பில் எடுத்துக்காட்டாக 64பிட் விண்டோஸ் எக்ஸ்பியில் உள்ள அச்சியந்திரத்தை பகிரவேண்டும் என்றால் முதலில் 64பிட் விண்டோஸ் எக்ஸ்பியில் 64பிட் டிவைஸ் டிரைவர்களை நிறுவி பின்னர் அதற்கு 32பிட் டிவைஸ் டிரைவரையும் மேலதிகமாகத் தேவையென்றால் நிறுவவேண்டும் (வலையமைப்பில் உள்ள 32பிட் இயங்குதளத்தில் உள்ள ஏனைய கணினிகள் பாவிப்பதற்காக). 64 பிட் இயங்குதளத்தில் அநேகமான வன்பொருட்களுக்கு இன்னமும் சரியானமுறையில் டிவைஸ் டிரைவர்கள் கிடைக்காது. 64 பிட் இயங்குதளத்தை இயக்குவதற்கு வசதி சிலரிடம் இருப்பினும் 32பிட் இயங்குதளத்தைப் பாவிப்பதற்குக் காரணம் ஆகின்றது.
# மைக்ரோசாப்ட் விண்டோசு

## டிவைஸ் டிரைவர்

### விண்டோஸ் 2000/எக்ஸ்பி/2003 32பிட் பதிப்புகளிற்கு

காலப்போக்கில் பெரும்பாலும் பெரிய வலையமைப்புக்களில் நிறுவல்களைச் செய்யும் போது இது ஓர் நேரத்தை விரயம் செய்யும் செயலாக அமைந்ததால் டிவைஸ் டிரைவர்களை இயங்குதளத்துடன் ஒருங்கிணைக்கும் வசதிகள் ஆய்ந்தறியப்பட்டு தற்போது பயன்படுத்தப்படுகின்றது. இந்தமுறையானது http://driverpacks.net/DriverPacks/ ஊடாகக் கிடைக்கின்றது. இவை தற்சமயம் 32பிட் விண்டோஸ் 2000, எக்ஸ்பி மற்றும் விஸ்டா இயங்குதளத்திற்கு இம்முறைகளைக் கையாளலாம். இவ்வாறான நிறுவல்கள் மூலம் SATA வன்வடினைக் (ஹாட்டிஸ்க்) ஐக் கண்டுபிடிக்கச் சிக்கலான கணினிகள் மூலம் (இவ்வாறான கணினிகள் விண்டோஸ் நிறுவலை ஆரம்பிக்கும் முன்னர் நெகிழ்வட்டினூடாக டிவைஸ் டிரைவர்கள் வழங்கியே நிறுவல் ஆரம்பிக்கப்படும்). நிறுவல்கள் இலகுவாக மேற்கொள்ளமுடிகின்றது.
# மைக்ரோசாப்ட் விண்டோசு

## போட்டி மென்பொருட்கள்

மைக்ரோசாப்டின் போட்டி மென்பொருட்களை பயன்படுத்தி விண்டோஸ் இல்லாமல் சில விண்டோஸ் பயன்பாடுகளை செய்ய அனுமதிக்கிறது.
- வைன்-ஒரு இலவச மற்றும் திறந்த மூல செயல்பாடு கொண்ட விண்டோஸ் ஏபிஐ மென்பொருள். யுனிக்ஸ், லினக்ஸ் மற்றும் OS X உட்பட x86-சார்ந்த தளங்களில் பல விண்டோஸ் பயன்பாடுகளை இயக்க அனுமதிக்கிறது.
- கிராஸ்ஓவர்-இது உரிமம் பெற்ற எழுத்துருகளை கொண்ட வைனின் ஒரு தொகுப்பு.அதனை உருவாக்கியவர்கள் வைனின் வழக்கமான பங்களிப்பாளர்கள், மற்றும் வைனை இயங்கும் அதிகாரப்பூர்வமாக ஆதரவு பயனர்கள்.
டார்வைன்-OS X மற்றும் டார்வினுக்கன வைனின் ஒரு வகை. QEMU மூலம் இயங்கும் வைன் ஆகும்.
- ரியாக்ட்-இது விண்டோஸ் போன்ற திறந்த மூல இயங்குதளம்.இது 1996ஆம் ஆண்டு முதல் இயங்குகின்றது.
- லின்ஸ்பயர்-முன்னர் இது LindowsOS என்ற பெயரில் ஒரு வணிக லினக்ஸ் இயக்குதளமாக ஆரம்பத்தில் விண்டோஸ் மென்பொருள்களை இயங்கும் குறிக்கோளுடன் உருவாக்கப்பட்டது.
# விண்டோசு 2000

**வின்டோசு 2000** ஆனது **Win2K** மற்றும் **W2K** என்றும் அழைக்கப்படுகிறது.இதுவே தமிழில் யுனிக்கோட் முறையில் முதன் முதலாகத் தமிழை உள்ளீடு செய்ய உதவிசெய்த இயங்குதளமாகும்.
# விண்டோசு 2000

### வரலாற்றுப் பின்னணி

இது வின்டோஸ் NT பரம்பரையில் வந்த இயங்குதளமாகும். வின்டோஸ் 98 இலகுத்தன்மையையும் வின்டோஸ் NT இன் பாதுக்காப்புத் தன்மையையும் கொண்ட இயங்குதளம் 2000ஆம் ஆண்டு பெப்ரவரி 17ஆம் தேதி பொது மக்களிற்கு வெளியிடப்பட்டது. முதன் முதலாக மைக்குறோசொவற் Active Directory என்னும் Novell நிறுவனத்தின் NDS (Novell Directory Serive) இதற்குப் போட்டியாக அறிமுகம் செய்து அக்காலத்தில் கொடிகட்டிப் பறந்த Novell ஐ வெற்றிகொண்டது. இன்று வின்டோஸ் இதற்குப் போட்டியாக லினக்ஸ் விளங்குகிறது.வின்டோஸ் இதன் பின்னர் சேவிஸ்பக் (Service Pack) என்ற இயங்கு தளமேம்பாட்டிலும் ஓர் இயங்கு தளத்தை நிறுவமுன்னரே இயங்குதள மேம்பாட்டை இயங்குதளத்தில் உட்புகுத்தும் Slipstream என்னும் புரட்சிரகரமான முறையை அறிமுகப்படுத்தினர். இதன் மூலம் இயங்குதளம் மிகவும் சிறப்பாக நிதானமாக இயங்கியது. சேவிஸ்பக் 4 இலிருந்து ஜாவா Virtual Machine உள்ளடக்கப்படவில்லை.
# விண்டோசு 2000

### பதிப்புக்கள்

- வின்டோஸ் 2000 Professional
- வின்டோஸ் 2000 Server
- வின்டோஸ் 2000 Advance Server
- வின்டோஸ் 2000 Data Center
# நூற்றாண்டு

ஒரு **நூற்றாண்டு** என்பது 100 ஆண்டுகளைக் கொண்ட ஒரு காலப் பகுதியாகும். கிறிஸ்து சகாப்தத் தொடக்கத்திலிருந்து முதல் நூறு ஆண்டுகளுக்குட்பட்ட காலம் கி.பி. முதலாம் நூற்றாண்டு எனப்படுகின்றது. அதன் பின் வரும் ஒவ்வொரு நூறாண்டுக் காலமும், இரண்டாம், மூன்றாம், நாலாம் நூற்றாண்டுகள் எனப் பெயரிட்டு அழைக்கப்படுகின்றன. இன்று நாம் வாழும் காலப்பகுதி (கி. பி. 2021) 21 ஆம் நூற்றாண்டு ஆகும். கிறிஸ்து சகாப்தத் தொடக்கத்துக்கு முன்னுள்ள 100 ஆண்டுக் காலம் கி.மு. முதலாம் நூற்றாண்டு ஆகும். இவ்வாறே அக்காலத்திலிருந்து பின்னோக்கிச் செல்லும் ஒவ்வொரு நூறாண்டும், கி. மு. இரண்டாம், மூன்றாம், நாலாம் நூற்றாண்டுகளெனக் குறிப்பிடப்படுகின்றன.
# பலா

**பலா** (*Atrocarpus heterophyllus*) பூமத்தியரேகைப் பகுதிகளில் அதிகமாகக் காணப்படும் பலா இனத்தைச் சேர்ந்த மரம் ஆகும் . மரத்தில் விளையும் பழங்களிலேயே பெரிய பழம் பலாப்பழமாகும். சில இடங்களில் மட்டுமே இது முறையான விவசாய முறைகளின்படி முழுமையான தோட்டங்களில் வளர்க்கப்படுகிறது. பெரும்பாலும் மற்ற பழத்தோட்டங்களில் துணைப் பயிராகவோ அல்லது வீட்டுத் தோட்டங்களிலோ வளர்க்கப்படுகிறது. விந்தையாக, உலகின் சில இடங்களில் 'பழங்களின் அரசன்' என்று போற்றப்படும் பலா சில இடங்களில் பயன்படுத்தப்படாமல் குப்பையில் வீசப்படுகிறது.
# பலா

## வரலாறு

பலா எங்கு தோன்றியது என்பது பற்றி சரியான குறிப்புகள் ஏதுமில்லை. எனினும், அது இந்தியாவின் மேற்குத்தொடர்ச்சி மலைகளில் தோன்றியிருக்கலாம் என நம்பப்படுகிறது. பலா மரம், இந்தியா, பர்மா, இலங்கை, சீனா, மலேசியா, பிலிப்பைன்ஸ், பிரேசில், கென்யா ஆகிய நாடுகளில் பெரும்பாலாக வளர்கிறது.  
தென்னிந்தியாவில், மாம்பழம் மற்றும் வாழைப்பழத்துக்கு அடுத்ததாக அதிகம் பயன்படுத்தப்படுவது பலா ஆகும். இந்தியாவில், 2000ஆம் ஆண்டு புள்ளிவிவரப்படி, சுமார் 14,286 ஏக்கர் பரப்பளவில் (சுமார் 1,00,000 மரங்கள்) பலா வளர்க்கப்படலாம் என மதிப்பிடப்பட்டுள்ளது. பெரும்பாலும் வீட்டுத்தோட்டங்களிலும், வெற்றிலை, காப்பி, மிளகு, ஏலக்காய் தோட்டங்களில் நிழலுக்காகவும் பலா வளர்க்கப்படுகிறது. இலங்கையில், முக்கியமாக மரத்திற்காகவும், தாய்லாந்தில் பழத்திற்காகவும் வளர்க்கப்படுகிறது.
# பலா

## பயன்பாடு

ஆசியாவில் பலாப்பழங்கள் பலவாறாக உண்ணப்படுகின்றன. பெரும்பாலும், நன்கு பழுத்த பழத்தின் சுளைகள் அப்படியே உண்ணப்படுகின்றன. சிறு காய்,மற்றும் முற்றிய காய்களின் சுளைகள் கூட கறியாக சமைத்தோ அல்லது மெல்லிய வறுவல்களாகவோ உண்ணப்படுகின்றன.  
ஆனால், மேலை நாடுகளில் பலாப்பழத்தின் மணம் விரும்பத்தகாததாக கருதப்படுகிறது. எனவே, அவர்கள் பெரும்பாலும் முற்றிய காய் சுளைகளையே உண்கின்றனர். மற்ற பழங்களைப் போலவே பலாப்பழத்திலிருந்தும் சாறு, ஐஸ் கிரீம், பழக்கூழ் மற்றும் பல விதமான உணவு வகைகள் தயாரிக்கப்படுகின்றன.  
பலாப்பழத்தின் விதைகள் கூட ஆசியாவில் உணவாகப் பயன்படுத்தப்படுகின்றன. அவை வறுத்தும், வேக வைத்தும், சர்க்கரைப்பாகில் ஊற வைத்தும் உண்ணப்படுகின்றன. இவற்றை அரைத்து மாவும் தயாரிக்கப்படுகிறது. பலாப்பூக்கள் கூட சிலரால் சமைத்து உண்ணப்படுகின்றன.  
உணவாக மட்டுமின்றி, பலாப்பழத்தின் கடினமான தோல், பெக்டின் வகை கூழ்கள் தயாரிக்க உதவுகிறது. மேலும், இது புகையிலையை பதனிட பயன்படுகிறது.
# பலா

## பலா வளர்ப்பு

### இரகங்கள்

தென்னிந்தியாவில் இருவகை பலாக்கள் வளர்கின்றன.
- 1. கூழச்சக்கா: சிறிய நாறுடைய மிக இனிப்பான சுளைகள்
- 2. கூழப்பழம்: பெரிய, சுவையான விற்பனைக்கேற்ற சுளைகள்.
இவை அல்லாமல் இலங்கையின் தேன்பலா எல்லோராலும் மிக சிறந்தது என பாராட்டப்படுவதாகும். மேற்கூறிய பலா வகைகள் பல்வேறு நாடுகளில் பல்வேறு பெயர்களில் அழைக்கப்படுகின்றன.  
இந்தியாவில் அறிமுகப்படுத்தப்பட்ட 'சிலோன்' அல்லது 'சிங்கப்பூர்' பலா மிக விரைவில் பழம் தரக்கூடியதாகையால், 1949 இல் மிக பிரபலமடைந்தது. இந்தியாவில், சஹரன்பூர், கள்ளார் ஆகிய இடங்களிலுள்ள ஆராய்ச்சி நிலையங்கள் பல உயரிய பலா இரகங்களையும், பெயரிடப்படாத ஒரு கலப்பின இரகத்தையும் வெளியிட்டன.  
- இலங்கையில் கூழன்பழம், வருக்கன் பழம் என இவை வகைப்படுத்தப்படும். கூழன் சிறிய நார்த்தன்மையான பழம். வருகன் பெரிய சுவைமிகுந்த பழம்.
# பலா

## பலா வளர்ப்பு

### மண் மற்றும் தட்பவெப்பம்

பலாமரம் ஈரப்பதம் அதிகமுள்ள பூமத்தியரேகைப்பகுதிகளில் மட்டுமே வளரக்கூடியது. உறைபனியைத் தாங்கும் சக்தி பலாமரத்திற்கு இல்லை. மழை குறைவாக இருப்பின், நீர்ப்பாசனம் செய்ய வேண்டியது அவசியமாகும். இந்தியாவில், பலா மரங்கள் கடல் மட்டத்திலிருந்து 1500 மீட்டர் உயரம் வரையிலான இடங்களில் கூட காணப்படுகின்றன. ஆனால், 4000 மீட்டர் உயரத்திற்கு மேலான இடங்களிலிருந்து கிடைக்கும் பலாப்பழங்கள் குறைந்த தரமுள்ளவையாக இருக்கும்.  
நல்ல வடிகால் வசதியுள்ள மண்ணில் பலா நன்றாக வளரும்; சுண்ணாம்பு பாங்கான நிலத்தில் சற்று மெதுவாகத்தான் வளரும். வேர்ப்பகுதியில் நீர் தேங்குவது பலா மரத்திற்கு உகந்ததல்ல; இதனால் மரங்கள் பழம் தராமலோ வாடியோ போய்விடும்.
# பலா

## பலா வளர்ப்பு

### பலாக் கன்றுகள்

பலா சாதாரணமாக விதை மூலமே வளர்க்கப்படுகிறது. நீரிலோ, 10% ஜிப்பரெலிக் அமில கரைசலிலோ ஊர வைப்பதன் மூலம் விதைகள் விரைவாக முளைக்கும். விதைகளை நிலத்தில் நேரடியாக நடாமல், நாற்றங்காலிலும் நடலாம். ஆனால், நாற்றுகளை விரைவில் நடாவிட்டால் அவை நாற்றங்காலிலேயே வேர் பிடித்து விடும். பலவிதமான ஒட்டு முறைகளில் பலாச்செடிகள் உருவாக்கப்பட்டாலும், அவை விதைசெடிகள் அளவு பிரபலமடையவில்லை. எனினும், காற்றில் வேர் பிடிக்கச்செய்தல், சிறு தண்டுகளை வேர் பிடிக்கச்செய்தல் ஆகிய முறைகள் மூலம் பலாச்செடிகள் உருவாக்கப்படுகின்றன. திசு வளர்ப்பு முறையிலும் பலாச்செடிகள் உருவாக்கப்பட்டுள்ளன.  
நன்கு வளர்ந்த பலா மரம் 21 மீ உயரம் வரையும், தடித்த தண்டும் கிளைகளும் கொண்டதாயும் இருக்கும். பலா இலைகள் பசுமையான நீள்கோள வடிவில் இருக்கும். எல்லா பாகங்களுமே பிசுபிசுவென்ற வெண்ணிறப் பால் கொண்டிருக்கும். பொதுவாக, பலாச்செடிகள் 3 – 7 வருடம் முதல் காய்க்கத் தொடங்கும்.
# பலா

## பலா வளர்ப்பு

### பலா பூப்பு, காய்ப்பு, அறுவடை

பலாமரம் ஆண் பூ, பெண் பூ என இருவகை பூக்கள் கொண்டது. ஆண் பூக்கள் கொத்தாக புதிய கிளைகளிலும், பெண் பூக்கள் கொத்தாக மரத்தண்டிலும், தடிமனான கிளைகளிலும் காணப்படுகின்றன. பூ பூத்த 3 – 8 மாதங்களில் பலாக்காய்கள் முற்றுகின்றன.  
ஆசியாவில் பலாப்பழங்கள் முற்றும் காலம் மார்ச் முதல் ஆகஸ்ட் வரை ஆகும். ஒரு மரத்திலிருந்து ஆண்டுக்கு 100 – 150 பழங்கள் வரை கிடைக்கும். பழங்கள் காம்பை அறுத்து மரத்திலிருந்து பறிக்கப்படுகின்றன. வெகுவாக பால் சிந்தினால் அது நன்கு முற்றாத பலாக்காய் என அறியலாம். நன்கு முற்றிய பலாக்காய்கள் சுமார் 40 கிலோ வரை எடை உடையவயாய் இருக்கும். பழத்தின் வெளிப்புறம் தடிமனான முட்களுடையதாயும், பச்சை நிறத்திலும் இருக்கும். உட்புறம் மஞ்சள் நிற சுளைகள், வெளிர் மர நிறத்திலான கொட்டைகளுடன் இருக்கும்.  
சில விவசாயிகள் பழத்தின் நுனியை சற்று பிளந்து விடுவதன் மூலம் விரைவாக பழுக்க வைக்கின்றனர்.
# பலா

## சிங்களவர் பயன்பாட்டில்

இலங்கையின் தமிழர் செறிந்து வாழும் வடக்கு மற்றும் கிழக்கு பிரதேசங்களில் பலாவை ஒரு பழமாகவே பார்க்கப்படுகிறது. சிறப்பாக யாழ்ப்பாணத்தில் பலாச் சுளையுடன் பிட்டு சாப்பிடும் வழக்கமே உள்ளது. ஆனால் இலங்கையின் மத்திய மற்றும் தென்னிலங்கைப் பகுதிகளில் பலாவை பழமாக மட்டும் சாப்பிடுவதில்லை. அவற்றை கறியாக சமைத்து சாப்பிடும் வழக்கம் உள்ளது. குறிப்பாக கொழும்பில் உள்ள சிங்களவர் உணவகங்களில் பலாக்காய் கறி மிகவும் பிரசித்திப்பெற்ற ஒன்றாகும். சிங்களவர்களின் பிரதான உணவுகளில் ஒன்றாகவே பலாக்காய் கறி பார்க்கப்படுகிறது. இதனை சிங்களவரின் பண்பாட்டுடன் தொடர்புடைய ஒரு உணவாகக் கூறுவோரும் உளர். இந்த பலாக்காயை நான்கு பருவங்களாக சிங்களத்தில் கூறுவர்.
# பலா

## சிங்களவர் பயன்பாட்டில்

### காய் (இளம் பருவம்)

பலா மிகவும் இளம் பருவமான காலத்தில், அதாவது 6 முதல் 8 அங்குளம் வரையான வளர்ச்சியின் போது, இதனை சிங்களத்தில் "பொலஸ்" அல்லது "பொலஸ் கெடி" (காய்) என்றழைப்பர். தமிழில் பலாபிஞ்சு எனலாம். இந்த "பொலஸ்" எனும் பருவத்தில் பலாப்பிஞ்சுவின் உள்ளே சுளைகள் எதுவும் இருக்காது. அதனை பெரும் துண்டங்களாக வெட்டி சமைப்பர். இந்த கறி இறைச்சி கறிக்கு இணையான சுவையாக இருக்கும். இதனை ஒட்டுமொத்தமாக அனைத்து சிங்களவர்களும் விரும்பி சுவைக்கும் ஒரு உணவு வகையாகும். சாதாரண உணவகங்களில் இருந்து, நட்சத்திர சொகுசகங்கள் வரை இலங்கையில் இந்த "பொலஸ்" கறி மிகவும் பிரசித்திப்பெற்றதாகும். இதன் சுவை காரணமாக கொழும்பு போன்ற இடங்களில் வசிக்கும் தமிழர்கள் மற்றும் இஸ்லாமியர்களும் பலாபிஞ்சு கறி சமைக்கப் பழக்கமாகியுள்ளதை காணலாம். குறிப்பாக "மாத்தறா பத்கடை" களில் இந்த கறி இருக்கும்.
# பலா

## சிங்களவர் பயன்பாட்டில்

### கொத்து (நடுப்பருவம்)

பலா காய் ஓரளவான வளர்ச்சியின் போது, அதாவது உள்ளே சுளைகள் உருவாகுவதற்கான ஆயத்த வளர்ச்சி காலத்தின் போது அதனைப் பறித்து, வெளித்தோலை சீவி அகற்றிவிட்டு, கத்தியால் சிறுதுகல்களாக கொத்துவர். அதனாலேயே சிங்களத்திலும் இதன் பெயர் "கொத்து" அல்லது "கொத்து கெடி" (காய்) எனப்படுகின்றது. இதனை கறியாக சமைத்தாலும், சுவை வேறுபட்டதாக இருக்கும். அநேகமாக இது "சுண்டல்" வகையிலான ஒரு உணவாகவே இருக்கும்.
# பலா

## சிங்களவர் பயன்பாட்டில்

### முற்றிய பருவம்

பலா பழுப்பதற்கு முன்னைய நிலையை, முற்றியப் பருவம் என்கின்றனர். பலா காய்களை கடைகளில் வாங்கும் பொது அது சரியாக முற்றியுள்ளதா என அறிய விரல்களால் சுண்டிப்பார்த்து அறியும் வழக்கமும் தென்னிலங்கை சமுகத்தினரிடம் காணப்படுகின்றது. சிலக் கடைகளில் சுழைகளை மட்டும் தனியாக எடுத்து விற்பனை செய்வதனையும் காணலாம். இந்த முற்றியப் பருவத்தில் சமைக்கும் கறியையே "பலாக்காய் கறி" என்பர். இதனை வெவ்வேறு விதமாக சமைப்பர். இந்த முற்றிய நிலை பலாக்காய் கறியின் சுவைக்கு இணையாக குறிப்பிடுவதற்கு ஒன்றும் இல்லை. இருப்பினும் தேங்காய் பால்விட்டு வைக்கும் உருளைக்கிழங்கு கறிக்கு நிகரானதாக இருக்கும். இந்த பருவத்தில் கறியாக அல்லாமல் பலா சுளைகளை அவித்து முழுநேர உணவாக உட்கொள்வோரும் உளர்.  
இலங்கை சிங்களவர் நடுவில் நான்கு காய்க்கும் பலா மரம் நின்றால், பஞ்சம் அற்ற வீடு எனும் சொல்வழக்கும் உள்ளது. அதாவது எத்தகை வறுமை நிலை தோன்றினாலும் பலா காயை அவித்து சாப்பிடலாம் எனும் பொருளே அதுவாகும்.
# பலா

## சிங்களவர் பயன்பாட்டில்

### நான்காவது பருவம்

பலா காய் பழுத்தப் பருவமாகும். இந்த நான்காவது பருவமான பலா பழத்தையே சமைக்காமல் உண்ணப்படுகின்றது.  
இவற்றைத் தவிர பலா சுளைகளை பல்வேறு இனிப்பு சுவைப்பொருட்களாகவும் பயன்படுகின்றது. இலங்கையில் யாழ்ப்பாணத்தவரின் வாழ்வில் பனை எத்தகைய முக்கியத்துவம் பெறுகிறதோ, அதே முக்கியத்துவம் சிங்களவர் வாழ்வில் "பலா" முக்கியத்துவம் பெறுகிறது.
# பலா

## இலங்கை வரலாற்றில் பலா

இலங்கை வரலாற்றில் 1977ம் ஆண்டு காலப்பகுதியில் சிறிமாவோ பண்டார நாயக்கா ஆட்சியின் போது, இலங்கையில் வரலாறு காணாத பஞ்சம் தோன்றியது. அக்காலங்களில் பெரும்பான்மையான சிங்களவர்களின் மூன்று நேர உணவாகவும் இந்த பலா காய் இருந்ததான குறிப்புகளும் செய்திகளும் நிறையவே உள்ளன. இது தொடர்பான பல நூல்கள், கொழும்பு விக்டோரியா பூங்காவின் பின்புறம் உள்ள நூலகத்தில் உள்ளன.
# பலா

## பலா பலகை

இலங்கை வடக்கு கிழக்கில் மிகவும் தரமானதும் நீண்டகால பயன்பாட்டிற்கு ஏற்றதுமாக முதிரை, பாலை, கருங்காலி போன்ற மரப் பலகைகளையே தெரிவுசெய்வர். அதேவேளை இலங்கையின் மத்திய, மேற்கு, தெற்கு பகுதியினர் தரமான பலகையாக பலா பலகையையே தெரிவு செய்வர். மஞ்சள் மற்றும் செம்மஞ்சள் நிறத்தில் பார்ப்பதற்கும் அழகானவையாக பலா பலகைகள் இருக்கும். மிக நீண்ட காலப் பயன்பாட்டிற்கு ஏற்ற மிகவும் உறுதிவாய்ந்த பலகை, பலா பலகைகளாகும். இலங்கையில் விலை அதிகமான பலகையும் பலாபலகை ஆகும்.
# பலா

## வேறு நாடுகளில் பலா

பலா காயை கறியாக சமைத்து உண்ணும் வழக்கம், தாய்லாந்து, இந்தோனேசியா போன்ற நாட்டவர்களிடமும் காணப்படுகின்றது. தாய்லாந்து மற்றும் பிலிப்பியன் போன்ற நாட்டவர்கள் பலா சுளைகளைக் கொண்டு பல்வேறு சுவை உணவுகளை தயார்செய்து உலகின் பல நாடுகளுக்கு ஏற்றுமதி செய்கின்றனர்.
# பலா

## இலக்கியத்தில் பலா

பலா அடிமலரல் எனும் தனித்துவ இயல்புடையது. இதன் காரணமாக மரத்தின் பிரதான தண்டிலும் வேரிலும் பூத்தல் காய்த்தல் நிகழும். இதை தன்வயமாக்கி தமிழ் கவிஞர்கள் பல பாடல்களைப் படைத்துள்ளனர்.  
<poem>
"கோரிகையற்றுக் கிடக்குதண்ணே
இந்த வேரில் பழுத்த பலா"
-- பாரதிதாசன்  
"வேரோடு பலாக்கனி
பழுத்துத் தொங்கும்
வெள்ளாடு அதன் மீது
முதுகு தேய்க்கும்"
--காசி ஆனந்தன்
</poem>
# பலா

## இலக்கியத்தில் பலா

### விடுகதைகள்

- பலாக்காய்
<poem>
உச்சாணிக் கொம்பில்
உரல் கட்டித் தொங்குது
- பலாப்பழம்
முள்ளுக் கோட்டைக்குள்
மோகினி உறங்கு கின்றாள்  
தாய் சடைச்சி
அப்பன் சொறியன்
சேய் சக்கரைக்கட்டி  
முள்ளு முள்ளுக்குள்ளே
முந்திரித் தோப்புக் குள்ளே
வைக்கோல் போருக்குள்ளே
கண்டெடுத்தேன் வைரமணி
</poem>  
**துணை நூல்**: சிந்திக்கத் தூண்டும் 1008 விடுகதைகள், ஏ. சண்பகவள்ளி, பி.எ., டி.எ1,ஸ். புத்தக மாளிகை, சென்னை-33
# பேளூர், கர்நாடகம்

**பேளூர்** (கன்னடம்: ಬೇಲೂರು, தமிழ்: வேளூர்) என்பது இந்தியாவின் கர்நாடக மாநிலத்திலுள்ள ஒரு முக்கியமான சுற்றுலாத் தலமாகும். இது பண்டைக்காலத்தில் போசளர்களின் தலைநகரமாக விளங்கியது. இது கர்நாடகத்தின் ஹாசன் மாவட்டத்தில் அமைந்துள்ளது. இந்நகரம் *வேளாபுரி* என்றழைக்கப்பட்டதாக கல்வெட்டுக்கள் கூறுகின்றன. பேளூரில் உள்ள சென்னகேசவர் கோவில் மிகவும் புகழ் பெற்றது ஆகும். இது போசளர் கட்டிடக்கலைக்கும் சிற்பக்கலைக்கும் சான்றாக விளங்குகிறது.  
கோவிலுனுள்ளே ஒரு குளமும் அமைந்துள்ளது. கோவிலுக்கு உள்ளே உள்ள மோகினி சிற்பம், துவார பாலகர்கள், மற்றும் தொங்கும் தூண் ஆகியன மிகவும் புகழ் வாய்ந்தவை ஆகும்.
# பேளூர், கர்நாடகம்

## மேலும் பார்க்க

- சென்னகேசவர் கோயில், பேளூர்
- போசளர் கட்டிடக்கலை
- ஹளேபீடு
# ஹளேபீடு

**ஹளேபீடு** (தமிழில் பழைய வீடு) என்பது இந்தியாவின் கர்நாடக மாநிலத்திலுள்ள ஒரு முக்கியமான சுற்றுலாத் தலமாகும். இது பண்டைக்காலத்தில் போசளர்களின் கட்டிடக்கலைக்குச் சான்றாக விளங்கியது. இது கர்நாடகத்தின் ஹாசன் மாவட்டத்தில் அமைந்துள்ளது. இந்நகரம் *துவார சமுத்திரம்* எனவும் *தோர சமுத்திரம்* என்றழைக்கப்பட்டது. மாலிக் கபூர் என்பவனால் இருமுறை தாக்கப்பட்டதால் இந்நகரம் கைவிடப்பட்டது. அதனால் இந்நகரத்துக்கு *ஹளேபீடு* அல்லது *பழைய வீடு* என பின்னர் பெயர் பெற்றது. இங்கு உள்ள போசாளேஸ்வரர் ஆலயம் மிகவும் புகழ் பெற்றது.  
இது ஒரு இரட்டைக்கோவிலாகும். இவை இரண்டும் சிவன் கோவில்கள் ஆகையால் இவற்றின் முன்புறம் ஒரே கல்லால் ஆன நந்திகள் உள்ளன. இவை ஏறத்தாழ 8 அடி உயரம் கொண்டவை. இக்கோவில்களின் பீடமானது நட்சத்திர வடிவில் உள்ளது. இக்கோவில்கள் இரண்டும் பண்டைக்காலத்தில் வேறு மன்னரால் தாக்கப்பட்டதாக கூறப்படுகிறது. எனவே இவையிரண்டும் முற்றுப்பெறாத நிலையில் உள்ளன.  
கோவிலுக்கு அருகில் அகழ்வாராய்ச்சி அருங்காட்சியகம் ஒன்றும் அமைந்துள்ளது.
# ஹளேபீடு

## மேலும் பார்க்க

- போசளர் கட்டிடக்கலை
- பேளூர்
# போசளர் கட்டிடக்கலை

**போசளர் கட்டிடக்கலை கட்டிடக்கலை** போசளர்களின் கற்கோவில் கட்டிடக்கலையாகும். இது இன்றைய இந்தியாவின் கர்நாடக மாநிலத்தில் பொ.ஊ. 11 ஆம் நூற்றாண்டுக்கும், பொ.ஊ. 14 ஆம் நூற்றாண்டுக்கும் இடையில் நிலவிய போசளப் பேரரசுக் காலத்தில் வளர்ச்சியடைந்தது. இப்பாணியைச் சேர்ந்த கோவில்கள் நுண்ணிய வேலைப்பாடுகளுக்கு ஏற்ற மிக மென்மையான சோப்புக்கற்களால் கட்டப்பட்டுள்ளன. போசளர் கட்டிடக்கலையின் மாட்சியை பேலூர், ஹளபீடு, மற்றும் சோமநாதபுரம் ஆகிய ஊர்களில் காணலாம். இப்பாணியைச் சார்ந்த கட்டிடங்களுள் பேலூரில் உள்ள சென்னகேசவர் கோயில், ஹளபீட்டில் உள்ள ஹோய்சாலேஸ்வரர் கோயில், சோமநாதபுரத்தில் உள்ள கேசவர் கோயில் என்பன குறிப்பிடத்தக்கவை. இவற்றைவிட போசளர் கட்டிடக்கலையின் பிற எடுத்துக்காட்டுகளை பேளவாடி, அம்ருதபுரம், ஹோசஹோளலு, நுக்கஹள்ளி ஆகிய இடங்களிலுள்ள கோயில்களிற் காணலாம். ஹோய்சாலக் கட்டிடக்கலையில், இந்திய-ஆரியக் கட்டிடக்கலையின் தாக்கம் மிகக் குறைந்த அளவிலேயே காணப்படுகின்றது. எனினும் திராவிடக் கட்டிடக்கலையின் தாக்கம் இதில் குறிப்பிடத் தக்க அளவில் உள்ளது.  
போசளப் பேரரசுக் காலத்திய சமூக, பண்பாடு மற்றும் அரசியல் நிகழ்வுகள், தீவிரமான கோவிற் கட்டிடப் பணிகளுக்குக் காரணமாக அமைந்தன. கர்நாடகக் கோயிற் கட்டிடக்கலை மரபில் ஏற்பட்ட மாற்றங்கள் அக்காலத்தில் வைணவ மற்றும் வீரசைவத் தத்துவங்களைச் சார்ந்த சமயங்களின் வளர்ச்சியைப் பிரதிபலித்தன எனலாம். அதே நேரத்தில் ஹோய்சாலப் பேரசின் படை பலத்தின் வெளிப்பாடாகவும் இது அமைந்தது. அவர்களை முன்னர் அடக்கி வைத்திருந்த மேலைச் சாளுக்கியரைக் கலைத்துறையிலும் வெல்லவேண்டும் என்ற விருப்பும் இதற்கு ஒரு காரணமாகும். பொ.ஊ. 12 ஆம் நூற்றாண்டின் நடுப்பகுதியில், ஹோய்சாலர் மேலைச் சாளுக்கியரின் பிடியிலிருந்து விடுபடமுன்னர், அப்பகுதியின் கட்டிடக்கலையில் மேலைச் சாளுக்கியக் கட்டிடக்கலையின் தாக்கம் பெருமளவில் காணப்பட்டது. பிற்காலக் கோயில்களில், சாளுக்கியக் கலையின் சில அம்சங்கள் தொடர்ந்து இருந்தாலும், போசள மரபுக்குச் சிறப்பியல்பான பல அலங்காரங்களும், கூறுகளும் காணப்படுகின்றன. இன்றைய கர்நாடகத்தில் இக்காலத்தைச் சேர்ந்த ஹோய்சாலப் பாணிக் கோயில்கள் நூற்றுக்கும் மேல் காணப்படுகின்றன. இவற்றுட் பெரும்பாலானவை போசள மன்னர்களின் தாயகமான மலைநாடு பகுதியிலேயே உள்ளன.
# போசளர் கட்டிடக்கலை

## இதனையும் காணக

- நாகரா கோயில் கட்டிடக்கலை
- திராவிடக் கட்டிடக்கலை
- இந்துக் கோயில் கட்டிடக்கலை
- இந்தியக் கட்டிடக்கலை
# போசளர் கட்டிடக்கலை

## பிற இணைப்புகள்

போசளர் வரலாறு
# இலங்கையின் தேசிய சின்னங்கள்

**இலங்கையின் தேசிய சின்னங்கள்** பின்வருமாறு
தேசிய மலர் அல்லி தேசிய மிருகம் மர அணில் தேசிய உணவு நெல்லரிசி சோறு தேசிய பறவை காட்டுக்கோழி தேசிய மரம் நாகமரம் தேசிய விலங்கு மர அணில்
# இலங்கையின் தேசிய சின்னங்கள்

## தேசிய சின்னங்கள்

| தலைப்பு | சின்னம் | ஊடகம் | குறிப்புகள் |
| --- | --- | --- | --- |
| தேசிய கீதம் | இலங்கையின் தேசிய கீதம் | இலங்கையின் தேசிய கீதம் *சிறீ லங்கா தாயே* என அழைக்கப்படுகிறது. இது ஆனந்த சமரக்கோன் அவர்களால் 1940ம் ஆண்டு எழுதப்பட்டது. அதன் பின் இது 1951ம் ஆண்டு இலங்கையின் தேசிய கீதமாக பிரகடனப்படுத்தப்பட்டது. |  |
| தேசியக் கொடி | இலங்கையின் தேசியக்கொடி | இலங்கையின் தேசியக்கொடியில் வாள் தாங்கிய சிங்கம், நான்கு மூலைகளிலும் அரசமிலை ஆகியவை காணப்படுகின்றது. தமிழ், முஸ்லிம்களைக் குறிக்க ஆரஞ்சு மற்றும் பச்சை நிறமும் உள்ளது. இது 1950 பிரகடனப்படுத்தப்பட்டது. |  |
| தேசிய இலச்சினை | இலங்கையின் தேசிய இலச்சினை | இலங்கையின் தேசிய இலச்சினையாக இலங்கை அரசால் இலங்கையின் நிர்வாகத்தேவைகளுக்காக பயன்படுத்தப்படுகிறது. தற்போதைய இலச்சினை 1972ல் இருந்து பாவனையில் உள்ளது. |  |
| தேசிய மலர் | நீலோற்பலம் | 1986 பெப்ரவரி 26 ம் திகதி இலங்கையின் தேசிய மலராகப் பிரகடனப்படுத்தப்பட்டது. இப் பூவானது இலங்கையின் எந்தவொரு நீரோடையிலும் பரந்து வளரக்கூடியதாகும். நீலோற்பம், நீலாம்பல், நீலத்தாமரை என்ற பெயர்களால் அழைக்கப்படுகின்றது. இலங்கையில் எழுதப்பட்ட பௌத்த இலக்கியங்களில் இப்பூ பற்றிய குறிப்புகள் உள்ளன. அத்துடன் சிகிரியா ஒவியங்களில் பெண்களின் கைகளை இப்பூ அலங்கரிக்கின்றது. |  |
| தேசிய மரம் | நாகமரம் | நாகமரம் இலங்கையின் தேசிய மரமாக பெப்ரவரி 26, 1986ம் ஆண்டு அறிவிக்கப்பட்டது. இது இலங்கையின் தேசிய மரமாக தனித்துவத்துவம், வரலாற்று & கலாச்சார முக்கியத்துவம், பரந்த பயன்பாடு, நிறம் & சிற்பம் தயாரிக்கத் தக்க இயற்கை காரணிகள் ஆகிய காரணத்திற்காக அறிவிக்கப்பட்டது. |  |
| தேசிய இரத்தினக்கல் | நீலக் கல் | The Blue Sapphire was declared as the National gemstone of Sri Lanka in October 2003. Postage stamp worth of Rs 4.50 issued on 2 October 2003 to mark the announcement. |  |
| தேசிய விளையாட்டு | கைப்பந்தாட்டம் | The volleyball officially recognized as the National Game of Sri Lanka in 1991. Before volleyball was made the National game, ‘Elle’ had been having recognition as a de facto National Sport. | } |
# இலங்கையின் தேசிய சின்னங்கள்

## உத்தியோக பூர்வமற்றது

| தலைப்பு | சின்னம் | ஊடகம் | குறிப்புகள் |
| --- | --- | --- | --- |
| தேசிய விலங்கு |  |  |  |
| இலங்கை யானை | There is no official declaration on the national animal of Sri Lanka. Even though, Sri Lankan elephant, Lion or மர அணில் are unofficially claimed as national animal. |  |  |
| சிங்கம் | The Lion is the most celebrated animal for Sri Lankans, with a long history of it as a symbol of heraldry and of the people. It is believed that there was a இலங்கைச் சிங்கம், a prehistoric subspecies of lion. |  |  |
| தேசிய நினைவுச் சின்னம் | சுதந்திர சதுக்கம் | Independence Memorial Hall is built for commemoration of the independence of Sri Lanka from the British rule with the establishment of Dominion of Ceylon on February 4, 1948. It also called as Independence Commemoration Hall and Independence Commemoration Hall. | } |
# சனவரி

**சனவரி** (*January*, **ஜனவரி** அல்லது **யனவரி**) கிரெகொரியின் நாட்காட்டியின் முதல் மாதமாகும். பொதுவாக இம்மாதம் தமிழ் மாதமாகிய மார்கழியின் மத்தியில் துவங்கி தை மாதத்தின் மத்தியில் முடியும். சனவரி மாதம் 31 நாட்களைக் கொண்டது. சராசரியாக, வடக்கு அரைக்கோளத்தின் பெரும்பகுதியில் (குளிர்காலத்தின் இரண்டாவது மாதம்) ஆண்டின் மிகவும் குளிரான மாதமாகவும், தெற்கு அரைக்கோளத்தின் பெரும்பகுதியில் (கோடையின் இரண்டாவது மாதம்) ஆண்டின் மிகவும் வெப்பமான மாதமாகவும் இது உள்ளது. தெற்கு அரைக்கோளத்தில், சனவரி மாதம் வடக்கு அரைக்கோளத்தில் சூலை மாதத்திற்குச் சமமான பருவகாலமாகும்.
# சனவரி

## வரலாறு

உரோமானியப் புராணங்களில் தொடக்கங்களினதும் மாற்றங்களினதும் கடவுளான சானசு என்பவரின் பெயரால் சனவரி (இலத்தீன் மொழியில், இயனுவாரியசு) எனப் பெயரிடப்பட்டது.
# சனவரி

## நிகழ்வுகள்

- 7: முதலாவது அமெரிக்க அரசுத்தலைவர் தேர்தல் (1979)
- 10: ஐக்கிய நாடுகள் அவை முதன் முதலில் கூடியது. (இலண்டன், 1946)
# சனவரி

## சிறப்பு நாட்கள்

- சனவரி 1 - ஆங்கிலப் புத்தாண்டு
- சனவரி 7 - கிறித்துமசு (மரபுவழி)
- சனவரி 12 - சுவாமி விவேகானந்தர் பிறந்தநாள்
- சனவரி 26 - ஆத்திரேலியா நாள், இந்தியக் குடியரசு நாள்
- சனவரி 30 - மகாத்துமா காந்தி நினைவு நாள்
- சனவரி 30 - உலக தொழுநோய் ஒழிப்பு நாள்
- தைப்பொங்கல்
- தமிழ்ப் புத்தாண்டு
# பெப்ரவரி

**பெப்பிரவரி** அல்லது **பெப்பிருவரி** (*February*) என்பது யூலியன், கிரெகொரி நாட்காட்டிகளில் ஆண்டின் இரண்டாவது மாதமாகும். சாதாரண ஆண்டுகளில் இம்மாதம் 28 நாட்களையும், நெட்டாண்டுகளில் 29 நாட்களையும் இது கொண்டுள்ளது. நெட்டாண்டில் வரும் 29-ஆம் நாள் *நெடு நாள்* என அழைக்கப்படுகிறது. பெப்பிரவரி ஆண்டின் ஐந்து மாதங்களில் 31 நாட்கள் இல்லாத முதல் மாதமும் (ஏனைய நான்கு ஏப்ரல், சூன், செப்டம்பர், நவம்பர் ஆகும்), 30 நாட்களுக்கும் குறைவாக உள்ள ஒரே ஒரு மாதமும் ஆகும். வடக்கு அரைக்கோளத்தில் பெப்பிரவரி குளிர்காலத்தின் மூன்றாவதும் கடைசி மாதமும் ஆகும். தெற்கு அரைக்கோளத்தில், பெப்பிரவரி கோடைகாலத்தின் மூன்றாவதும் கடைசியும் ஆகும்.
# பெப்ரவரி

## வரலாறு

பெப்பிரவரி மாதம் உரோமானிய மாதமான பெப்ருவாரியசு (*Februarius*) இலத்தீன் சொல்லான பெப்ரூம் (*februum*) ஆகியவற்றின் பெயரால் பெயரிடப்பட்டது, இதற்கு "சுத்திகரிப்பு" என்று பொருள். இது பெப்பிரவரி 15 அன்று (முழுநிலவு) பழைய சந்திர உரோமானிய நாட்காட்டியில் நடத்தப்பட்ட பெப்ருவா என்ற சுத்திகரிப்பு சடங்கு மூலம் பெயரிடப்பட்டது. உரோமானியர்கள் முதலில் குளிர்காலத்தை மாதமில்லாக் காலமாகக் கருதியதால், உரோமானிய நாட்காட்டியில் சேர்க்கப்பட்ட கடைசி இரண்டு மாதங்கள் சனவரியும் பெபிரவரியும் ஆகும். இவை கிமு 713 இல் நுமா பாம்பிலியசால் சேர்க்கப்பட்டன. திசம்விர்களின் காலம் வரை (அண். கிமு 450), அது இரண்டாவது மாதமாக மாறும் வரை பெப்பிரவரி ஆண்டின் கடைசி மாதமாக இருந்தது. சில சமயங்களில் பெப்பிரவரி மாதம் 23 அல்லது 24 நாட்களாகத் துண்டிக்கப்பட்டது, மேலும் 27-நாள் இடைக்கால மாதமான 'இன்டர்கலாரிசு' (*Intercalaris*), அவ்வப்போது பிப்ரவரிக்குப் பிறகு பருவங்களுடன் ஆண்டை மறுசீரமைக்கச் செருகப்பட்டது.  
யூலியன் நாட்காட்டியை நிறுவிய சீர்திருத்தங்களின் கீழ், இன்டர்கலாரிசு ஒழிக்கப்பட்டது, நெட்டாண்டுகள் ஒவ்வொரு நான்காவது ஆண்டும் வழக்கமாக நிகழ்ந்தன, நெட்டாண்டுகளில் பெப்பிரவரி 29-ஆவது நாளைப் பெற்றது. அதன்பிறகு, இது நாட்காட்டி ஆண்டின் இரண்டாவது மாதமாக இருந்தது, அதாவது ஒரு ஆண்டில் ஒரே பார்வையில் நாட்காட்டியில் வரிசையாக மாதங்கள் காட்டப்படும் (சனவரி, பெப்பிரவரி, மார்ச்சு, ..., திசம்பர்). இடைக்காலத்தில், எண்ணிடப்பட்ட அனோ டொமினி ஆண்டு மார்ச் 25 அல்லது திசம்பர் 25 இல் தொடங்கியபோதும், பன்னிரண்டு மாதங்களும் வரிசையாகக் காட்டப்படும் போதெல்லாம் இரண்டாவது மாதம் பெப்பிரவரியாக இருக்கும். கிரெகொரியின் நாட்காட்டி சீர்திருத்தங்கள் எந்த ஆண்டுகள் நெட்டாண்டுகள் என்பதைத் தீர்மானிக்கும் அமைப்பில் சிறிய மாற்றங்களைச் செய்தன, ஆனால் பிப்ரவரி 29-ஐயும் உள்ளடக்கியது.
# பெப்ரவரி

## வடிவங்கள்

சாதாரண ஆண்டுகளில் 28 நாட்களே உள்ளதால், ஒரே ஒரு முழுநிலவு இல்லாமல் கடந்து செல்லக்கூடிய ஒரே மாதம் பெப்பிரவரி ஆகும். முழுநிலவின் நாள் மற்றும் நேரத்தை நிர்ணயிப்பதற்கான அடிப்படையாக ஒருங்கிணைந்த அனைத்துலக நேரத்தைப் பயன்படுத்தி, இந்நிகழ்வு கடைசியாக 2018 இல் நடந்தது, அடுத்ததாக 2037 இல் நிகழும். அமாவாசையைப் பொறுத்தவரையிலும் இதுவே உண்மை: இது கடைசியாக 2014 இல் நடந்தது, அடுத்ததாக 2033 இல் நடக்கும்.  
ஆறு ஆண்டுகளில் ஒன்று, பதினொரு ஆண்டுகளில் இரண்டு என்ற இடைவெளியில், சரியாக நான்கு முழு 7-நாள் கிழமைகளைக் கொண்டுள்ள ஒரே மாதம் பெப்பிரவரி ஆகும். ஒரு திங்கட்கிழமையில் தங்கள் கிழமையைத் தொடங்கும் நாடுகளில், இது வெள்ளிக்கிழமையில் தொடங்கும் ஒரு சாதாரண ஆண்டின் ஒரு பகுதியாக நிகழ்கிறது, இதில் பெப்பிரவரி 1 ஒரு திங்கட்கிழமையாகவும், பெப்பிரவரி 28 ஒரு ஞாயிற்றுக்கிழமை ஆகவும் இருக்கும்; இதுபோன்ற மிக அண்மைய நிகழ்வு 2021 ஆகும், அடுத்தது 2027 ஆக இருக்கும். ஞாயிற்றுக்கிழமையில் தங்கள் கிழமையைத் தொடங்கும் நாடுகளில், இது வியாழனில் தொடங்கும் ஒரு சாதாரண ஆண்டில் நிகழ்கிறது; மிக அண்மைய இவ்வாறான நிகழ்வு 2015, அடுத்த நிகழ்வு 2026 ஆகும். இந்த முறைமையானது நெட்டாண்டு முறை தவிர்க்கப்பட்ட நெட்டாண்டால் உடைக்கப்பட்டது, ஆனால் 1900 ஆம் ஆண்டிலிருந்து எந்த ஒரு நெட்டாண்டும் தவிர்க்கப்படவில்லை, மற்றவை 2100 வரை தவிர்க்கப்படாது.
# பெப்ரவரி

## இராசிகள்

பெப்பிரவரி மாத இராசிகள் கும்பம் (பெப்ரவரி 18 வரை), மீனம் (பெப்ரவரி 19 முதல்) ஆகும்.  
பிறப்புப் பூக்கள் ஊதா (வயலா), பொதுவான பிரிமுலா வல்காரிசு, ஐரிசு ஆகியனவாகும். இதன் பிறப்புக்கல் செவ்வந்திக்கல் ஆகும்.
# பெப்ரவரி

## சிறப்பு மாதம்

- ஐக்கிய அமெரிக்கா, கனடா: கறுப்பு சரித்திர மாதம்
- நூலக விரும்பிகளின் மாதம்
- வேலன்டைன் நாள் (பெப்ரவரி 14)
- அனைத்துலக தாய்மொழி நாள் (பெப்ரவரி 21)
# மார்ச்

**மார்ச்சு** (*March*) என்பது யூலியன், கிரெகொரியின் நாட்காட்டிகளில் ஆண்டின் மூன்றாவது மாதம் ஆகும். இது 31 நாட்களைக் கொண்டுள்ளது. வடக்கு அரைக்கோளத்தில், இளவேனில் காலத்தின் வானிலைத் தொடக்கம் மார்ச்சு முதல் நாளில் நிகழ்கிறது. 20 அல்லது 21 ஆம் தேதிகளில் வரும் மார்ச்சு மாத சம இரவு பகல் வடக்கு அரைக்கோளத்தில் இளவேனில் காலத்தின் வானியல் தொடக்கத்தையும், தெற்கு அரைக்கோளத்தில் இலையுதிர் காலத்தின் தொடக்கத்தையும் குறிக்கிறது, தெற்கு அரைக்கோளத்தில் செப்டம்பர் என்பது வடக்கு அரைக்கோளத்தின் மார்ச்சு மாதத்திற்கு சமமான பருவமாகும்.
# மார்ச்

## வரலாறு

மார்ச்சு மாதத்தின் பெயர், தொடக்கக்கால உரோமானிய நாட்காட்டியின் முதல் மாதமான *மார்சியசு* என்பதிலிருந்து வந்தது. இம்மாதத்திற்கு உரோமானியப் போரின் கடவுளும், அவரது மகன்களான உரோமலசு, இரீமசு ஆகியோரின் மூலம் உரோமானிய மக்களின் மூதாதையருமான மார்சு என்பவரின் பெயரிடப்பட்டது. அவரது மாதம் மார்சியசு போர்ப் பருவத்தின் தொடக்கமாகும், அத்துடன் இந்த மாதத்தில் அவரது நினைவாக நடத்தப்பட்ட பண்டிகைகள் அக்டோபரில் இந்த நடவடிக்கைகளுக்கான பருவம் முடிவுக்கு வந்தன. மார்சியசு உரோமானிய நாட்காட்டி ஆண்டின் முதல் மாதமாக ஏறத்தாழ கிமு 153 வரை இருந்து வந்தது, மாதத்தின் முதல் பாதியில் பல சமய நிகழ்வுகள் தொடக்கத்தில் புத்தாண்டுக் கொண்டாட்டங்களாகவே இருந்தன. பழங்காலத்தின் பிற்பகுதியில் கூட, மாதங்களை சித்தரிக்கும் உரோமானிய மொசைக்குகள் சில சமயங்களில் மார்ச் மாதத்தையே முதலிடத்தில் வைத்திருந்தன.  
உருசியாவில் மார்ச்சு 1 15 ஆம் நூற்றாண்டின் இறுதி வரை எண்ணிடப்பட்ட ஆண்டைத் தொடங்கியது. பெரிய பிரித்தானியாவும் அதன் குடியேற்ற நாடுகளும் 1752 வரை மார்ச் 25 ஐத் தொடர்ந்து பயன்படுத்தி வந்தன, பின்னர் அவர்கள் இறுதியாக கிரெகொரியின் நாட்காட்டியை ஏற்றுக்கொண்டனர் (இங்கிலாந்தில் நிதியாண்டு ஏப்ரல் 6 இல்தொடங்குகிறது, இது முந்தைய யூலியன் நாட்காட்டியில் மார்ச் 25). ஈரான், எத்தியோப்பியா போன்ற பல நாடுகள் இப்போதும் மார்ச் மாதத்தில் புத்தாண்டின் தொடக்கத்தைக் கொண்டாடுகின்றன.  
மார்ச் மாதம் வடக்கு அரைக்கோளத்தில் (வட அமெரிக்கா, ஐரோப்பா, ஆசியா, ஆப்பிரிக்காவின் ஒரு பகுதி) இளவேன்றி காலத்தின் முதல் மாதமாகவும், தெற்கு அரைக்கோளத்தில் (தென் அமெரிக்கா, ஆப்பிரிக்காவின் ஒரு பகுதி, ஓசியானியா) இலையுதிர்க்காலத்தின் முதல் மாதமாகவும் கொண்டாடப்படுகிறது.  
மார்ச் மாதத்தில் கொண்டாடப்படும் பண்டைய உரோமானிய நிகழ்வுகளில் மார்ச் 1, மார்ச் 14, மார்ச் 17 ஆகிய நாட்களில் கொண்டாடப்படும் அகோனியம் மார்சியால், மார்ச் 1, மார்ச் 14, மார்ச் 17 ஆகிய நாட்களில் கொண்டாடப்படும் மெட்ரோனாலியா, மார்ச் 7 ஆம் தேதி கொண்டாடப்படும் யூனோனாலியா, மார்ச் 14 அன்று கொண்டாடப்படும் எக்குவிரியா, மார்ச் 14 அல்லது மார்ச் 15 இல் கொண்டாடப்படும் மாமுராலியா, மார்ச் 15, மார்ச் 22–28 வரை கொண்டாடப்படும் இலாரியா, மார்ச் 16–17 அன்று கொண்டாடப்படும் ஆர்கெய், மார்ச் 17 இல் கொண்டாடப்படும் லிபராலியா, பச்சனாலியா, மார்ச் 19–23 அன்று கொண்டாடப்படும் குயின்குவாட்ரியா, மார்ச் 23 அன்று கொண்டாடப்படும் தூபிலஸ்ட்ரியம் ஆகியவை அடங்கும். இந்த நாட்கள் இன்றைய கிரிகோரியன் நாட்காட்டியுடன் ஒத்துப்போகவில்லை.
# மார்ச்

## சின்னங்கள்

மார்ச் மாத பிறப்புக் கற்கள் நீலப்பச்சையும் குருதிக்கல்லும் ஆகும். இந்தக் கற்கள் தைரியத்தைக் குறிக்கின்றன. இதன் பிறப்பு மலர் டாஃபோடில் ஆகும். இதன் இராசி அறிகுறிகள் மார்ச் 20 வரை மீனம், மார்ச் 21 முதல் மேடம் ஆகும்.
# மார்ச்

## நிகழ்வுகள்

### மார்ச்சு முழுவதும்

- கத்தோலிக்க வழக்கப்படி, மார்ச் புனித யோசப்பின் மாதம்.
- கருப்பை அகணி இடப்பெயர்வு விழிப்புணர்வு மாதம்
- அறப் போராட்டத்திற்கான காலம்: சனவரி 30 – ஏப்பிரல் 4
- பெண்கள் வரலாற்று மாதம் (ஆத்திரேலியா, ஐக்கிய இராச்சியம், ஐக்கிய அமெரிக்கா)
# மார்ச்

## நிகழ்வுகள்

### மார்ச்சு முழுவதும்

#### முதல் கிழமை, மார்ச் 1 முதல் 7

- உலகளாவிய பண வாரம்
# மார்ச்

## நிகழ்வுகள்

### மார்ச்சு முழுவதும்

#### முதல் வியாழன்

- உலகக் கணித நாள்
# மார்ச்

## நிகழ்வுகள்

### மார்ச்சு முழுவதும்

#### இரண்டாவது ஞாயிறு

- பகலொளி சேமிப்பு நேரம் தொடக்கம் (அமெரிக்கா, கனடா)
# மார்ச்

## நிகழ்வுகள்

### மார்ச்சு முழுவதும்

#### மார்ச் 8–14

- உலகளாவிய விமானப் பெண்கள் வாரம்
# மார்ச்

## நிகழ்வுகள்

### மார்ச்சு முழுவதும்

#### இரண்டாவது திங்கள்

- பொதுநலவாய நாள் (நாடுகளின் பொதுநலவாயம்)
# மார்ச்

## நிகழ்வுகள்

### மார்ச்சு முழுவதும்

#### இரண்டாவது வியாழன்

- உலக சிறுநீரக நாள்
# மார்ச்

## நிகழ்வுகள்

### மார்ச்சு முழுவதும்

#### மார்ச்சின் இரண்டாவது முழு வாரத்தின் வெள்ளிக்கிழமை

- உலக தூக்க நாள்
# மார்ச்

## நிகழ்வுகள்

### மார்ச்சு முழுவதும்

#### மார்ச்சு 19, 19 ஞாயிறு இல்லையென்றால், மார்ச் 20

- நாசரேத்து யோசேப்பின் விழா (மேற்கத்திய கிறித்தவம்)
# மார்ச்

## நிகழ்வுகள்

### மார்ச்சு முழுவதும்

#### மார்ச்சு சமைரவு: அண். மார்ச்சு 20

- நவுரூஸ், ஈரானியப் புத்தாண்டு
- பன்னாட்டு சோதிட நாள்
- உலக கதை சொல்லும் நாள்
# மார்ச்

## நிகழ்வுகள்

### மார்ச்சு முழுவதும்

#### கடைசி சனி

- புவி மணிநேரம்
# மார்ச்

## நிகழ்வுகள்

### மார்ச்சு முழுவதும்

#### கடைசி ஞாயிறு

- பகலொளி சேமிப்பு நேரம் தொடக்கம் (ஐரோப்பா)
# மார்ச்

## நிகழ்வுகள்

### ஏனைய நிகழ்வுகள்

- மார்ச்சு 1
- சுய காய விழிப்புணர்வு நாள்
- உலக குடிமைப் பாதுகாப்பு நாள்
- மார்ச்சு 3
- உலகக் காட்டுயிர் நாள்
- மார்ச்சு 8
- அனைத்துலக பெண்கள் நாள்
- மார்ச்சு 14
- பை நாள்
- மார்ச்சு 15
- ஒவுனென் மட்சுறி (யப்பான்)
- காவல்துறை அட்டூழியத்திற்கு எதிரான பன்னாட்டு நாள்
- உலக நுகர்வோர் உரிமைகள் நாள்
- உலகத் தொடர்பு நாள்
- முசுலிம் கலாச்சாரம், அமைதி, உரையாடல் மற்றும் திரைப்படத்திற்கான உலக நாள்
- உலக பேச்சு நாள்
- மார்ச்சு 17
- புனித பேட்ரிக்கின் நாள் (அயர்லாந்து)
- மார்ச்சு 20
- பன்னாட்டு மகிழ்ச்சி நாள் (ஐநா)
- உலக சிட்டுக்குருவிகள் நாள்
- மார்ச்சு 21
- பன்னாட்டு வண்ண நாள்
- இனப்பாகுபாட்டை நீக்குவதற்கான பன்னாட்டு நாள்
- பன்னாட்டு வன நாள்
- உலக டவுன் நோய்க்கூட்டறிகுறி நாள்
- உலகக் கவிதை நாள்
- உலக பொம்மலாட்ட நாள்
- மார்ச்சு 22
- உலக நீர் நாள்
- மார்ச்சு 23
- உலக வானிலை நாள்
- மார்ச்சு 24
- மொத்த மனித உரிமை மீறல்கள், பாதிக்கப்பட்டவர்களின் கண்ணியம் தொடர்பான உண்மைக்கான உரிமைக்கான பன்னாட்டு நாள் (ஐநா)
- மர நாள்
- உலக காச நோய் நாள்
- மார்ச்சு 25
- பன்னாட்டு பிறக்காத குழந்தை நாள்
- அடிமை வணிகத்தால் பாதிக்கப்பட்டோரை நினைவுகூரும் பன்னாட்டு நாள்
- சர்வதேச தடுத்து வைக்கப்பட்ட, காணாமற்போன பணியாளர்களுடன் கூட்டு ஒருமைப்பாடு நாள் (ஐநா)
- மார்ச்சு 27
- பன்னாட்டு விஸ்கி நாள்
- உலக நாடக அரங்க நாள்
# ஏப்ரல்

**ஏப்ரல்** அல்லது **ஏப்பிரல்** (*April*, ) கிரெகொரியின் நாட்காட்டியின் நான்காவது மாதமாகும். 30 நாள்களைக் கொண்ட நான்கு மாதங்களில் ஏப்ரலும் ஒன்றாகும்.  
ஏப்ரல் மாதம் வடக்கு அரைக்கோளத்தில் இளவேனிற்காலத்திலும், தெற்கு அரைக்கோளப் பகுதிகளில் இலையுதிர்காலத்திலும் வருகிறது.
# ஏப்ரல்

## பெயர்க் காரணம்

ரோமானிய நம்பிக்கைகளின் படி ஏப்ரல் மாதம் வீனசு தேவதையின் மாதமாகக் கருதப்படுகிறது. கிரேக்கர்கள் வீனசை 'அஃப்ரோடைட்' என்றே அழைக்கின்றனர். அதன்படி வீனசு தேவதையின் மாதம் எனப் பொருள் தரும் "அப்லோரிசு" என்ற சொல்லே ஏப்ரல் மாதத்திற்கு வழங்கப்பட்டது எனக் கூறுவர்.  
ஏப்ரல் மாதம் பண்டைய உரோமை நாட்காட்டியில் ஆண்டின் இரண்டாவது மாதமாக இருந்தது. கிமு 700 ஆம் ஆண்டு வாக்கில் நூமா பொம்பிலியசு என்ற மன்னன் சனவரி, பெப்ரவரி மாதங்களை சேர்த்தார். கிமு 450 ஆம் ஆண்டளவில் ஏப்ரல் மாதம் ஆண்டின் நான்காவது மாதமாக ஆனது. அம்மாதத்திற்கு அப்போது 29 நாட்களே கொடுக்கப்பட்டன. கிமு 40களின் நடுப்பகுதியில் யூலியசு சீசர் நார்காட்டியை சீர்ப்படுத்தும் போது இதற்கு 30ஆம் நாள் சேர்க்கப்பட்டது. இதன் போதே யூலியன் நாட்காட்டி அறிமுகப்படுத்தப்பட்டது.  
**சித்திரைப் புத்தாண்டு** என அழைக்கப்படும் தமிழ்ப் புத்தாண்டு ஏப்ரல் மாதத்தில் கொண்டாடப்படுகிறது.
# ஏப்ரல்

## ஏப்ரல் நிகழ்வுகள்

- பாசுகா (எபிரேய நாட்காட்டி) – ஏப்ரல் 23-30
- மர நாள் – அமெரிக்காவின் சில மாநிலங்களில் கடைசி வெள்ளிக்கிழமை
- ஏப்ரல் முட்டாள்கள் நாள் – ஏப்ரல் 1
- விடுதலை நாள் (கினி) - 3 ஏப்ரல்
- விடுதலை நாள் (செனிகல்) - 4 ஏப்ரல்
- மர நாள் (கொரியா) – ஏப்ரல் 5
- பாசுகா - யூதத் திருநாள்
- உலக சுகாதார நாள் – ஏப்ரல் 7
- புத்தரின் பிறந்தநாள் – பாரம்பரிய நாள் – ஏப்ரல் 8
- தாய்லாந்தின் புத்தாண்டு - ஏப்ரல் 13
- புத்தாணு - லாவோசு ஏப்ரல் 13
- பர்மியப் புத்தாண்டு - ஏப்ரல் 13
- கம்போடியப் புத்தாண்டு, – ஏப்ரல் 13
- ஏப்ரல் 14 - தமிழ்ப் புத்தாண்டு
- நாட்டுப்பற்றாளர்களின் நாள் – ஏப்ரல் 21
- புவி நாள் – ஏப்ரல் 22
- அன்சாக் நாள், (ஆத்திரேலியா, நியூசிலாந்து) ஏப்ரல் 25
- குழந்தைகள் நாள் (மெக்சிக்கோ), ஏப்ரல் 30
- ஆசிரியர் நாள் (பரகுவை), ஏப்ரல் 30
# மே

**மே** கிரெகொரியின் நாட்காட்டியின் ஐந்தாவது மாதமாகும். கிரேக்கக் கடவுளான 'மாயியா' என்ற பெயரே 'மே' மாதத்திற்கு வழங்கப்பட்டுள்ளது.  
இம்மாதம் 31 நாள்களைப் பெற்றுள்ளது.  
உழைப்பாளர் தினம் மே 1ஆம் நாள் கொண்டாடப்படுவது குறிப்பிடத்தக்கது.  
அமெரிக்கா, மெக்சிக்கோவில் மே 5ம் நாள் சிங்க்கோ டே மாயோ கொண்டாடப்படுகிறது.
# சூன்

**சூன்** கிரெகொரியின் நாட்காட்டியின் ஆறாவது மாதமாகும். சுபிடர் கடவுளின் மனைவியாக புராதன ரோமானியர்கள் கருதிய "சூனோ" என்பதிலிருந்து சூன் மாதம் பிறந்தது. கிரேக்கர்களின் நம்பிக்கைப்படி, அவர்களின் இளமைத் தெய்வமான மெர்குரிக்கு, சூனியசு என்ற பெயருண்டு. இதிலிருந்து வந்த பெயர்தான் சூன் மாதம்.  
இம்மாதம் 30 நாள்களை பெற்றுள்ளது.
# சூலை

**சூலை** (*July*) என்பது யூலியன், கிரெகொரியின் நாட்காட்டிகளில் ஆண்டின் ஏழாவது மாதமும், 31 நாட்கள் நீளமுள்ள ஏழு மாதங்களி;ல் நான்காவது மாதமும் ஆகும். உரோமைப் பேரரசின் இராணுவத் தளபதி கிமு 44 இல் பிறந்த நினைவாக இம்மாதத்திற்கு இப்பெயர் உரோமையின் மேலவையால் பெயரிடப்பட்டது. அதற்கு முன்னர் இம்மாதம் "குவிண்டிலிசு" (*Quintilis*) எனப்பட்டது. இது மார்ச்சில் தொடங்கிய நாட்காட்டியின் ஐந்தாவது மாதம் ஆகும்.  
இது சராசரியாக வடக்கு அரைக்கோளத்தின் பெரும்பாலான பகுதிகளில் வெப்பமான மாதமும், கோடையின் இரண்டாவது மாதமுமாகும். தெற்கு அரைக்கோளத்தின் பெரும்பாலான பகுதிகளில் இது குளிர்ந்த மாதமும், குளிர்காலத்தின் இரண்டாவது மாதமுமாகும். ஆண்டின் இரண்டாம் பாதி சூலையில் தொடங்குகிறது. தெற்கு அரைக்கோளத்தில், சூலை என்பது வடக்கு அரைக்கோளத்தில் சனவரி மாதத்திற்கு சமமான பருவமாகும்.
# சூலை

## சூலை சின்னங்கள்

- சூலையின் பிறப்புக்கல் மாணிக்கம் ஆகும், இது மனநிறைவைக் குறிக்கிறது.  
- இதன் பிறப்பு மலர்கள் இலார்க்சுபர் அல்லது நீர் அல்லி ஆகும்.
- சூலையின் இராசி கடகமும் (சூலை 22 வரை), சிம்மமும் (சூலை 23 முதல்) ஆகும்.
# சூலை

## சூலை மாத நிகழ்வுகள்

- சூலை 2, 1972 – இந்தியா-பாகித்தான் சிம்லா ஒப்பந்தம் கையெழுத்தானது.
- சூலை 14, 1789 – பிரெஞ்சுப் புரட்சி முடிந்து பிரான்சு குடியரசு நாடானது.
- சூலை 18, 1947 – இங்கிலாந்து நாடாளுமன்றத்தில் இந்திய விடுதலைச் சட்டத்திற்கு ஒப்புதல் கிடைத்தது.
- சூலை 15, 1955 – பாரத ரத்னா விருது முதன்முதலாக சவகர்லால் நேருக்கு வழங்கப்பட்டது.
- சூலை 17, 1897 – மார்க்கோனி தந்திக் குறியீடுகளை வானொலி அலைகள் மூலம் அனுப்பினார்.
- சூலை 17, 1996 – தமிழ்நாட்டின் தலைநகர் மதராசு என்பது சென்னை எனப்பெயர் மாற்றம் பெற்றது.
- சூலை 20, 1976 – அமெரிக்காவின் வைக்கிங் 1 விண்கலம் செவ்வாயில் தரையிறங்கிய முதலாவது விண்கலம் ஆகும்.
- சூலை 21, 1960 – உலகின் முதல் பெண் பிரதமராக இலங்கையில் சிறிமா பண்டாரநாயக்கா பதவியேற்றார்.
- சூலை 20, 1969 – அமெரிக்க விண்வெளி வீரர் நீல் ஆம்சுட்ராங், சந்திர கிரகத்தில் முதன்முதலில் காலடி எடுத்து வைத்தார்.
- சூலை 24, 1983 – கறுப்பு சூலை:இலங்கைத் தமிழர் இனப்படுகொலை செய்யப்பட்டனர்.
- சூலை 25, 1978 – உலகில் முதல் சோதனை குழாய் குழந்தை உருவான நாள்
- சூலை 26, 1803 – உலகின் முதல் இரயில் சேவை தெற்கு லண்டனில் துவங்கியது.
- சூலை 29, 1987 – இலங்கை இனப்பிரச்சினைக்கான தீர்வாக இலங்கை - இந்திய ஒப்பந்தம் கொழும்பில் கையெழுத்திடப்பட்டது.
- சூலை 24, 2011 – பண்டாரநாயக்க சர்வதேச விமான நிலையம் விடுதலைப் புலிகளினால் தாக்கப்பட்டதில் பல விமானங்கள் அழிக்கப்பட்டதுடன் பலர் கொல்லப்பட்டனர்.